Szentiványi Lajos (1909 - 1973) - híres magyar festő, grafikus
Szentiványi Lajos Déva, 1909 - 1973, Budapest
Ossza meg Szentiványi Lajos profilját!
Festő. Tanulmányait az Iparrajziskolában kezdte, majd 1930-1937-ig a Képzőművészeti Főiskolán Benkhard Ágost tanítványa volt, de képezte magát Rudnay Gyula, Csók István, Réti István és Vaszary János irányításával is. A főiskola évei alatt rendszeresen dolgozott a miskolci festőtelepen. Az 1930-as évek végén ösztöndíjjal hosszabb tanulmányutat tett Rómában és több európai országban. 1942-ben csoportos kiállításon vett részt a Műcsarnokban, a következő évben már gyűjteményes tárlata volt a Nemzeti Szalonban. Ettől kezdve több kiállítása volt itthon és külföldön (Genf, Bázel). 1947-ben ösztöndíjjal Franciaországba ment, sikeres párizsi kiállítása után meghívásokat kapott Amerika több városába. 1948-ban a Fényes Adolf Teremben mutatta be műveit, az 1960-as Velencei Biennálén több festménye is szerepelt. 1952-től két évig a Színház-és Filmművészeti Főiskolán, 1957-től az Iparművészeti Főiskolán, 1963-tól a Képzőművészeti Főiskolán tanított, a kortárs magyar képzőművészet számos képviselője tanult az irányításával. Munkásságát számos díjjal jutalmazták: Szinyei-díj (1948), Munkácsy-díj (1950, 1956), Kossuth-díj (1956), Érdemes Művész kitüntetés (1969). Művei a Magyar Nemzeti Galériában, a Fővárosi Képtárban és Pécsen találhatóak. Irodalom: Szíj R.: Szentiványi Lajos, Bp., 1979.
Önnek is van Szentiványi Lajos képe?
Szentiványi Lajos megvásárolható alkotásai